Mustapha Maarof

Dato' Mustapha Azahari bin Maarof (1 Januari 1935 – 15 Disember 2014) merupakan seorang pelakon Malaysia. Beliau pernah mendapat Anugerah Veteran dalam Festival Filem Malaysia ke-10.

Mustapha Maarof pernah memperisterikan pelakon jelita, Suraya Harun dan mereka dikurniakan seorang cahaya mata bernama Suzlynna. Namun perkahwinan itu hanya mampu bertahan selama tiga tahun sahaja apabila mereka berpisah pada tahun 1965. Selepas itu beliau mendirikan rumah tangga bersama pelakon Roseyatimah pada tahun 1967 dan mendapat 4 orang anak iaitu Suzlyna, Azlynna, Khairudden dan Mohd. Rezainudden. Namun, Khairudden ditakdirkan menghadap Ilahi terlebih dahulu sewaktu berusia tiga tahun akibat demam denggi.

Pada 18 Jun 2010, Timbalan Menteri Penerangan, Komunikasi dan Kebudayaan, Dato' Joseph Salang Gandum mengumumkan Datuk Mustapha Maarof sebagai Anugerah Tokoh Perfileman Finas 2010. Beliau menerima cek bernilai RM30,000 ,selempang, pingat dan sijil Tokoh Perfileman Finas

Filemografi

Filem

Drama

Kematian
Datuk Mustapha Maarof meninggal dunia di wad Unit Rawatan Rapi (ICU) Hospital Angkatan Tentera Tuanku Mizan, Wangsa Maju, pada 15 Disember 2014 jam 8.38 pagi. Sebelum itu allahyarham dimasukkan ke Pusat Perubatan Respiratori, Hospital Kuala Lumpur (HKL) pada 25 November 2014 kerana mengalami kesukaran bernafas sebelum dipindahkan menjalani rawatan di Wangsa Maju pada 2 Disember 2014.

Jenazah beliau disolatkan di Masjid Amru Ibnu Al-Asr, Bandar Baru Sentul dan kemudian dikebumikan disebelah pusara isterinya (Roseyatimah) di Tanah Perkuburan Islam Jalan Ampang.

Kisah kehidupan dan Anugerah
 Beliau pernah mendapat pendidikan di Maktab Melayu Kuala Kangsar.
 Memulakan kerjaya seninya sejak 1951
 Sebelum menikahi Roseyatimah, Mustapha pernah memperisterikan pelakon jelita, Suraya Harun dan mereka dikurniakan seorang cahaya mata bernama Suzlynna. Namun perkahwinan itu hanya mampu bertahan selama tiga tahun sahaja apabila mereka berpisah pada tahun 1965. Suzlynna kemudiannya berkahwin dengan penyanyi utama kumpulan Flybaits iaitu Alfredo Valentina, rakyat Singapura berketurunan Filipina yang juga anak saudara kepada maestro muzik jaz Malaysia, Alfonso Soliano. 
 Mustapha dan Roseyatimah mendirikan rumah tangga pada 1967, dikurniakan tiga anak iaitu Azlynna, Mohamad Rezainuddin dan Mohammed Khairuddin, namun Mohammed Khairuddin meninggal dunia akibat denggi ketika berusia tiga tahun.
 Allahyarham adalah anak kepada peguam Melayu, Maarof Zakaria yang mengasaskan Bank Kebangsaan Melayu pada tahun 1947 dan nama Jalan Maarof di Bangsar dinamakan sempena bapa Allahyarham.
 Sudah berlakon lebih 50 filem dan beratus-ratus drama televisyen, sama ada di Malaysia mahupun Singapura, dan lebih aktif bekerja di sebalik tabir sebagai produser drama dan iklan komersial serta video korporat menerusi Warna Motion Pictures.
 Pemenang Festival Filem Malaysia 1965 kategori " Aktor Terbaik " dalam Filem Kasih Ibu.
 Pemenang Anugerah Seni di Festival Filem Malaysia ke - 10 tahun 1992.
 Selain itu, beliau juga pernah menerajui Persatuan Seniman dan menjadi Ahli Lembaga Pengarah FINAS.

Rujukan

Pautan luar

 Belasungkawa : Allahyarham Datuk Mustapha Maarof - Perginya seniman budiman.

Kelahiran 1935
Kematian 2014
Pelakon lelaki Malaysia
Pelakon lelaki Malaysia abad ke-20
Orang dari Selangor
Orang Malaysia berketurunan Melayu
Muslim Malaysia
Pelakon televisyen Malaysia
Pelakon filem Malaysia
Warga Studio Jalan Ampas
Penerima Darjah Dato' Paduka Tuanku Jaafar